Recoleta kalmistu. Vot see on üks täiesti veider koht, kus inimesed "maetakse" kirstuga maja sisse, niiet võõrad turistid saaksid nende kirste läbi aknaklaaside vahtimas käia. Recoleta kalmistu on muidugi totaalselt kohustuslik, kuna teda loetakse maailmas omataoliste seas kolme parima hulka. Surnuaias hulgub ohtralt ringi hulkuvaid kasse ning väidetavalt käib grupp naisterahvaid neile iga päev süüa panemas. Evita haua juures käib alati üks tugev tunglemine, muidu on surnuaias üsna rahulik ja praeguste ilmadega juba väljakannatamatult palav, kuna õhk nende mausoleumide vahel ei liigu üldse. Kalmistu aia taga käivad kohalikud oma koeri jalutamas ja kui kirstude passimisest saab siiber, asub kobarkino ning ohtralt baare kohe kiviviske kaugusel.